TAGYONI NÉMET NEMZETISÉGI ÖNKORMÁNYZAT
8272 Tagyon, Petőfi u. 10.
Szám: TA/84-3/2025. 

J E G Y Z Ő K Ö N Y V

Készült:
a Tagyoni Német Nemzetiségi Önkormányzat Képviselő-testületének 2025. február 12-én 10.00 órakor megtartott nyilvános üléséről
Az ülés helye:
Faluház

(Tagyon, Petőfi u. 10.)  

Jelen vannak:
Horváthné Simon Marianna 
elnök 


Molnár Zoltánné 
elnökhelyettes 


Steierlein Istvánné
képviselő
Tanácskozási joggal megjelent:

dr. Varga Viktória 
jegyző, jegyzőkönyvvezető
Horváthné Simon Marianna elnök: Köszönti az ülésen megjelenteket. Megállapítja, hogy a képviselő-testület 3 fő jelenlétével határozatképes, az ülést megnyitja. Javasolja Steierlein Istvánné képviselőt kijelölni a jegyzőkönyv hitelesítésére. Kéri, hogy a mai nyilvános ülésen a meghívóban szereplő napirendi pontok kerüljenek megtárgyalásra.  

A napirendet a képviselő-testület egyhangú szavazással elfogadja, továbbá a 2011. évi CLXXIX. törvény 95. § (3) bekezdésében foglaltak alapján 3 igen szavazattal -egyhangúlag- Steierlein Istvánné képviselőt az ülésről készült jegyzőkönyv hitelesítésére kijelöli.

NAPIREND 

1) 
A Tagyoni Német Nemzetiségi Önkormányzat 2025. évi költségvetésének tárgyalása

Előterjesztő: Horváthné Simon Marianna elnök

2) 
A Tagyoni Német Nemzetiségi Önkormányzat 2024. évi költségvetésének módosítása

Előterjesztő: Horváthné Simon Marianna elnök

3) 
A nemzetiségi önkormányzat 2025. évi munkatervének elfogadása



Előterjesztő: Horváthné Simon Marianna elnök
NAPIREND TÁRGYALÁSA
1) 
A Tagyoni Német Nemzetiségi Önkormányzat 2025. évi költségvetésének tárgyalása

Előterjesztő: Horváthné Simon Marianna elnök

Horváthné Simon Marianna elnök: Ebben az évben is működési és feladatalapú támogatásban részesülnek. A működési támogatás összege 520.000 Ft, a feladatalapú támogatást április 15-ig állapítják meg az előző évi működésre kapott pontszámok alapján. Kérdezi, kinek van kérdése, észrevétele, javaslata?
Kérdés, vélemény, javaslat, hozzászólás nem hangzik el, Horváthné Simon Marianna elnök a határozati javaslatokat egyben teszi fel szavazásra.

A Tagyoni Német Nemzetiségi Önkormányzat Képviselő-testülete 3 igen szavazattal 

- egyhangúlag- az alábbi határozatokat hozza:

1/2025. (II.12.)
TNNÖ.  H A T Á R O Z A T
A Tagyoni Német Nemzetiségi Önkormányzat Képviselő-testülete nem rendelkezik a Magyarország gazdasági stabilitásáról szóló 2011. évi CXCIV. törvény 45. § (1) bekezdése szerinti saját bevételekkel és az elkövetkezendő három évben sem tervez ilyen bevételt. Nem rendelkezik és a jövőben sem kíván rendelkezni adósságot keletkeztető ügyletekkel.
2/2025. (II.12.)
TNNÖ.  H A T Á R O Z A T
A Tagyoni Német Nemzetiségi Önkormányzat Képviselő-testülete a 2025. évi költségvetésről szóló határozatát elfogadja.

2) 
A Tagyoni Német Nemzetiségi Önkormányzat 2024. évi költségvetésének módosítása

Előterjesztő: Horváthné Simon Marianna elnök

Horváthné Simon Marianna elnök: A költségvetés módosítására az év közben bekövetkezett változások miatt van szükség, ezek már tényadatok. A kiküldött táblázatok a pontos számokat tartalmazzák. Kérdezi, kinek van kérdése, észrevétele, javaslata?

Kérdés, vélemény, javaslat, hozzászólás nem hangzik el, Horváthné Simon Marianna elnök a határozati javaslatot szavazásra teszi fel.

A Tagyoni Német Nemzetiségi Önkormányzat Képviselő-testülete 3 igen szavazattal 

- egyhangúlag- az alábbi határozatot hozza:

3/2025. (II.12.)
TNNÖ.  H A T Á R O Z A T
A Tagyoni Német Nemzetiségi Önkormányzat Képviselő-testülete a 2024. évi költségvetésről szóló 2/2024. (II.12.) TNNÖ határozat módosításáról szóló határozatát elfogadja.
3) 
A nemzetiségi önkormányzat 2025. évi munkatervének elfogadása
Előterjesztő: Horváthné Simon Marianna elnök

Horváthné Simon Marianna elnök: Javasolja, hogy az éves működésükhöz fogadják el a munkatervet. Kérdezi, kinek van kérdése, észrevétele, javaslata?

Kérdés, vélemény, javaslat, hozzászólás nem hangzik el, Horváthné Simon Marianna elnök a határozati javaslatot szavazásra teszi fel.

A Tagyoni Német Nemzetiségi Önkormányzat Képviselő-testülete 3 igen szavazattal 

- egyhangúlag- az alábbi határozatot hozza:

4/2025. (II.12.)
TNNÖ.  H A T Á R O Z A T
A Tagyoni Német Nemzetiségi Önkormányzat Képviselő-testülete a Képviselő-testület 2025. évi munkatervét az alábbiak szerint hagyja jóvá:

Február: 

-
2025. évi költségvetés megtárgyalása, elfogadása

-
A 2024. évi költségvetés módosítása 

-
Éves munkaterv elfogadása

Május: 

-
A 2024. évi költségvetés végrehajtásáról szóló határozat elfogadása

- 
A 2024. évben elvégzett belső ellenőrzés tapasztalatairól szóló jelentés megtárgyalása

-
Falunapi rendezvény megtárgyalása

Szeptember: 

-
Feladat alapú és működési célú támogatás felhasználásának felülvizsgálata

November: 

-  A 2025. évi költségvetés módosítása

-
Téli (adventi) rendezvények véglegesítése

-
Közmeghallgatás

December:

-
Kötelező felvételt biztosító általános iskolai körzethatár véleményezése

-
A 2026. évi belső ellenőrzési munkaterv elfogadása

Felhívom a Zánkai Közös Önkormányzati Hivatal Jegyzőjét, hogy a munkatervben szereplő napirendi pontok előkészítéséről gondoskodjon.

Határidő: folyamatos

Felelős: elnök, jegyző
Több napirendi pont nem lévén Horváthné Simon Marianna elnök megköszöni a nyilvános ülésen való részvételt, és az ülést 10.15 órakor bezárja.

K.m.f.

 
Horváthné Simon Marianna


                     Steierlein Istvánné 
                  elnök


                                                jegyzőkönyv hitelesítő
2

